נופל
אצא את ביתך על בהונות של גנב ; בקול ענות חלושה ורועדת ; ואצעד שמאל ימין אל עומק הקרב ; לחפש את שנתי הנודדת ; אסתער אלי לילה סמיך וכבד ; רכוב על סוסי-הדופק ; עד אשיב מן השבי את הבן האובד ; את שנתי הנצורה בתופת ; כחץ הנשלח מקשת דרוכה ; אנעץ מבט-חד באישון הלילה ; עד ירפה מעיני הקרועות לרוחה ; עד אוכל שוב לישון בלילה ; עם מצמוץ עפעפי השחר ; אחזור אל ביתך היתום ; ואניח ראשי הרצוץ על הכר ; ואפול לתרדמת עמקה כתהום ; אל תנסי להבין ללבי ; זה חזיון בלהות, זה סיוט אפל ; לא אספר לך על השד הרדום בי ; רק אגלה לך, תמיד בתום החלום, אני ; נופל; 